
Parlamentul  României

Camera  Deputaţilor
Comisia pentru industrii si servicii



                                                             Bucureşti, 01.07.1998

                                                                  

                Nr. 759/XVIII/3

A V I Z

asupra proiectului de Lege privind regimul Zonelor Defavorizate
În conformitate cu prevederile art.86 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind regimul Zonelor Defavorizate, transmis cu adresa nr.179 din 30 iunie 1998.

Potrivit prevederile art.57  din Regulamentul Camerei Deputaţilor, membrii Comisiei pentru industrii şi servicii au examinat acest proiect de lege  în şedinţa din  01.071998. 

În urma dezbaterilor, membrii comisiei au avizat favorabil proiectul de lege, cu amendamente ce însoţesc acest aviz.

În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,                                      

        Dan Ioan Popescu









SECRETAR,









          Ioan Bivolaru

 Exp.parlam.

Iulian Ceauşu

Anexa 1

A M E N D A M E N T E        A D M I S E

la proiectul de Lege privind regimul Zonelor Defavorizate

	Nr.

crt.
	Text lege


	Text propus de Comisia pentru industrii şi servicii

Autorul
	Motivaţie

	0
	1
	2
	3

	1.
	Art.1 e) sunt lipsite de mijloace de comunicaţii şi infrastructura este slab dezvoltată.
	Se elimină

(dep.Dan Ioan Popescu)
	Se regăseşte în celelalte subpuncte.

	2. 
	Art.4 b) domiciliile de interes pentru realizarea de investiţii;

	Se elimină

(dep.Dan Ioan Popescu, dep.Robert Raduly)


	Construcţia textului de la alin.c) permite Guvernului ca prin Hotărârea de declarare a Zonei Defavorizate să definitiveze facilităţile şi finanţările specifice în funcţie de domeniul investiţional preconizat.

	3.
	Art.6 b) scutirea de plata impozitului pe profit, pe durata existentă a Zonei Defavorizate;
	Se elimină

(dep.Ioan Bivolaru)
	Se crează multe confuzii vis-à-vis de legislaţia în domeniu.

	4.
	Art.6 d) acordarea, cu prioritate …..

- finanţarea proiectelor de investiţii ale societăţilor comerciale, prin coparticipare la capitalul social.


	Se elimină

(dep.Robert Raduly)
	Statul prin pârghiile financiare şi decizionale are posibilitatea de a face zona atractivă din punct de vedere investiţional, în scopul atragerii de capital privat autohton şi străin.


	0
	1
	2
	3

	
	
	
	 Intervenţia statului în calitate de proprietar - acţionar sau asociat – este contrară tendinţei actuale de privatizare, care urmăreşte tocmai restrângerea până la eliminare a rolului de întreprinzător al statului.



	5. 
	Art.7 b) reducerea impozitului pe venit cu până la 50%, cu excepţia salariaţilor care ăşi desfăşoară activitatea în afara Zonei Defavorizate;


	Art.7 b) reducerea impozitului pe venit cu până la 50%, cu excepţia salariaţilor care ăşi desfăşoară activitatea în afara Zonei Defavorizate,  fără ca prin aceasta să fie afectate veniturile bugetelor locale, conform legii;

(dep.Robert Raduly, dep.Istvan Antal)


	Legea privind finanţele publice locale, lege organică, precizează că 35% din impozitul pe salarii se varsă la bugetul local.

	6. 
	Art.8 Facilităţile prevăzute de prezenta lege se acordă pentru societăţile comerciale, persoane juridice române, precum şi pentru întreprinzătorii particulari sau asociaţii familiale, autorizate confor Decretului-Lege nr.54/1009, dacă prin investiţia realizată, se crează noi locuri de muncă pentru forţa de muncă neocupată, sau care urmază a fi disponibilizată în urma aplicării programelor de lichidare, restructurare sau privatizare şi/sau pentru membrii familiei acestora, care domiciliază în Zona Defavorizată.


	Art.8 Facilităţile prevăzute de prezenta lege se acordă pentru societăţile comerciale, persoane juridice române, precum şi pentru întreprinzătorii particulari sau asociaţii familiale, autorizate confor Decretului-Lege nr.54/1009, dacă prin investiţia realizată, se crează noi locuri de muncă pentru forţa de muncă neocupată şi/sau pentru membrii familiei acestora, care domiciliază în Zona Defavorizată.


	Crează reacţii în lanţ.

	7. 
	Art.9 (2) Societăţile comerciale constituite într-o Zonă Defavorizată, nu îşi pot înceta activitatea în zona respectivă, iar cele care îşi deschid filiale cu persoanlitate juridică, într-o astfel de zonă, nu le pot desfiinţa sau schimba sediul din Zona defavorizată, într-o perioadă mai scurtă decât cea prevăzută la alin.(1), sub sancţiunea achitării sumelor datorate către bugetul de stat, bugetul asigurărilor sociale de stat şi bugetele fondurilor speciale, aferente facilităţilor acordate în conformitate cu art.6 şi 7.


	Art.9 (2) Societăţile comerciale constituite într-o Zonă Defavorizată, nu îşi pot înceta activitatea în zona respectivă, nu le pot desfiinţa sau schimba sediul din Zona defavorizată, într-o perioadă mai scurtă decât cea prevăzută la alin.(1), sub sancţiunea achitării sumelor datorate către bugetul de stat, bugetul asigurărilor sociale de stat şi bugetele fondurilor speciale, aferente facilităţilor acordate în conformitate cu art.6 şi 7.


	Crează confuzii.

	8.
	Art.9 (3) Agenţii economici care au beneficiat de scutire de plata impozitului pe profit conform legislaţiei în vigoare până la data în vigoare a prezentei legi, nu beneficiază de facilităţile prevăzute la art.6 şi 7.


	Se elimină
	Nu are sens.


PREŞEDINTE,                                      

      



       Dan Ioan Popescu














SECRETAR,









       




         Ioan Bivolaru

  Exp.parlam.

Iulian Ceauşu

Anexa 2

A M E N D A M E N T E        R E S P I N S E

la proiectul de Lege privind regimul Zonelor Defavorizate

	Nr.

crt.
	Text lege


	Text propus de Comisia pentru industrii şi servicii Autorul
	Motivaţie

	0
	1
	2
	3

	1.
	
	În titlu şi în textul legii noţiunea de “zonă” să fie înlocuită cu noţiunea de “regiune”.

 (dep.Robert Raduly)


	Această lege este o consecinţă a “Legii privind dezvoltarea regională a României” şi, de fapt, sarcina să constituie un capitol al acelei legi.

	2.
	
	Se introduce o nouă literă la art.1:

Art.1 e) fac parte din categoria localităţilor izolate din Delta Dunării şi din zonele montane.

(dep.Robert Raduly)


	


                                                            PREŞEDINTE,                                                       SECRETAR,                     

      



       Dan Ioan Popescu




       Ioan Bivolaru

  Exp.parlam.

Iulian Ceauşu
